
	Comisia pentru buget, finanţe şi bănci

	
	Bucureşti,        

Nr. 22/384 /12.02.2013


Biroul Permanent

al

Camerei  Deputaţilor

Vă înaintăm,  alăturat,  raportul asupra Proiectului de Lege pentru modificarea art.3 din Legea nr.133/2010 pentru aprobarea Contractului de finanțare dintre România și Banca Europeană de Investiții aferent Proiectului de modernizare a metroului din București - etapa a IV-a, Magistrala 5 Drumul Taberei - Pantelimon, tronsonul Drumul Taberei-Universitate, semnat la București la 12 noiembrie 2009, trimis comisiei noastre pentru examinare pe fond, cu adresa Biroului Permanent PLx.470/2012  din 20 noiembrie  2012.
	PREŞEDINTE,

Dan Radu RUȘANU

	Comisia pentru buget, finanţe şi bănci
	
	Bucureşti,    

Nr. 22/ 470 /12.02.2013


RAPORT  
asupra  Proiectului de Lege pentru modificarea art.3 din Legea nr.133/2010 pentru aprobarea Contractului de finanțare dintre România și Banca Europeană de Investiții aferent Proiectului de modernizare a metroului din București - etapa a IV-a, Magistrala 5 Drumul Taberei - Pantelimon, tronsonul Drumul Taberei-Universitate, semnat la București la 12 noiembrie 2009

Cu adresa nr. PLx.470  din  20 noiembrie 2012, Biroul Permanent,  în temeiul art.95 din Regulamentul Camerei Deputaţilor, republicat, a sesizat, pentru examinare şi avizare în fond Comisia pentru buget, finanţe şi bănci cu Proiectul de Lege pentru modificarea art.3 din Legea nr.133/2010 pentru aprobarea Contractului de finanțare dintre România și Banca Europeană de Investiții aferent Proiectului de modernizare a metroului din București - etapa a IV-a, Magistrala 5 Drumul Taberei - Pantelimon, tronsonul Drumul Taberei-Universitate, semnat la București la 12 noiembrie 2009.
La întocmirea prezentului raport, în conformitate cu art.97 din Regulamentul Camerei Deputaţilor, republicat, Comisia a avut în vedere avizul favorabil al Consiliului Legislativ, cu observaţii şi propuneri, transmis cu adresa nr.928/14.11.2012.
Prezentul proiect are ca obiect de reglementare modificarea articolului 3 din Legea nr.133/2010 pentru aprobarea Contractului de finanțare dintre Romania și Banca Europeană de Investiții aferent Proiectului de modernizare a metroului din București - etapa a IV-a, Magistrala 5 Drumul Taberei - Pantelimon, tronsonul Drumul Taberei- Universitate, semnat Ia București la 12 noiembrie 2009, în sensul includerii plăților  precum taxe, impozite și alte costuri locale aferente Proiectului și percepute  pe  teritoriul  Romaniei,  în  bugetul  anual  al S.C. Metrorex S.A., prin bugetul Ministerului Transporturilor și Infrastrcturii, pe toată durata de implementare a proiectului, cu încadrarea în limitele alocate anual de la bugetul de stat.
Costul proiectului prevăzut în contractul de finanțare, respectiv 883.000.000 euro reprezintă valoarea netă a proiectului.
Proiectul de Lege, prin obiectul său de reglementare, face parte din categoria legilor  ordinare  iar în aplicarea  art. 75 alin.(1)  din Constituţia României, republicată, prima Cameră sesizată este Camera Deputaților.
La dezbaterile comisiei au participat ca invitaţi în conformitate cu prevederile art.55 din Regulamentul Camerei Deputaţilor, din partea Ministerului Finanţelor Publice, domnul Ion Ghizdeanu, iar din partea Ministerului Transporturilor, domnul Septimiu Buzașu-secretar de stat.
 La lucrările comisiei şi-au înregistrat prezenţa un număr de 31 deputaţi din totalul de 31 membri ai comisiei.

Raportul comisiei a fost votat cu majoritate de voturi.
În urma dezbaterii  Proiectului de Lege Lege pentru modificarea art.3 din Legea nr.133/2010 pentru aprobarea Contractului de finanțare dintre România și Banca Europeană de Investiții aferent Proiectului de modernizare a metroului din București - etapa a IV-a, Magistrala 5 Drumul Taberei - Pantelimon, tronsonul Drumul Taberei-Universitate, semnat la București la 12 noiembrie 2009,  în şedinţa din data de  12.02.2013, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	PREŞEDINTE,

Dan Radu RUȘANU
	SECRETAR,

Gheorghe DRAGOMIR


Consilier parlamentar,
 Luminiţa Ghiorghiu                                                                          

